на политиката, както и повишеното производство в резултат на използването на съвременни технологии. Сътрудничеството се осъществява, като се зачитат върховните интереси на страните въз основа на принципа на равнопоставеността и взаимната полза, както и като се отчитат и съществуващата взаимосвързаност между страните в областта на опазването на околната среда и свързаните многостранни споразумения.
 Член 361
 Сътрудничеството има за цел съхраняването, опазването, подобряването и рехабилитирането на качеството на околната среда, опазването на здравето на хората, разумното и рационално използване на природните ресурси и насърчаването на мерки на международно равнище за справяне с регионални или глобални екологични проблеми, наред с другото в областта на:
 а)
 изменението на климата;
 б)
 управлението в областта на околната среда и хоризонтални въпроси, включително образование и обучение и достъп до информация за околната среда и процесите на вземане на решения;
 в)
 качеството на атмосферния въздух;
 г)
 качеството на водите и управлението на водните ресурси, включително морската среда;
 д)
 управлението на отпадъците и ресурсите,
 е)
 опазването на природата, включително съхраняването и опазването на биологичното и ландшафтното разнообразие (екомрежи);
 ж)
 промишленото замърсяване и промишлените опасности;
 з)
 химикалите;
 и)
 генетично модифицираните организми, включително в областта на селското стопанство;
 й)
 шумовото замърсяване;
 к)
 гражданската защита, включително природните и причинените от човека бедствия;
 л)
 градската среда;
 м)
 екологичните такси.
 Член 362
 1. Наред с другото страните:
 а)
 обменят информация и експертен опит;
 б)
 осъществяват съвместни изследователски дейности и обменят информация относно по-чисти технологии;
 в)
 планират овладяването на бедствия и други извънредни ситуации;
 г)
 осъществяват съвместни дейности на регионално и международно равнище, включително с оглед на многостранните споразумения в областта на околната среда, ратифицирани от страните, както и съвместни дейности в рамките на съответните агенции, ако е целесъобразно.
 2. Страните отделят специално внимание на трансграничните въпроси.
 Член 363
 Постепенното сближаване на украинското законодателство с правото и политиката на ЕС в областта на околната среда се осъществява в съответствие с разпоредбите на приложение XXX към настоящото споразумение.
 Член 364
 Сътрудничество в сектора на гражданската защита се осъществява чрез изпълнението на специфични споразумения в тази област, сключени между страните съгласно съответните правомощия и компетентности на ЕС и на неговите държави членки, както и в съответствие с законовите процедури на всяка от страните. Наред с другото, сътрудничеството цели:
 а)
 улесняване на взаимопомощта в случай на извънредни ситуации;
 б)
 24-часов обмен на ранни предупреждения и актуална информация за трансгранични извънредни ситуации, включително искания и предложения за помощ;
 в)
 оценяване на екологичните последици от бедствия;
 г)
 покани за участие на експерти в рамките на конкретни технически семинари и симпозиуми по въпроси на гражданската защита;
 д)
 покани за участие, според конкретния случай, на наблюдатели в рамките на специфични учения и обучения, организирани от ЕС и/или Украйна;
 е)
 засилване на текущото сътрудничество в областта на най-ефективното използване на наличните възможности за гражданска защита.
 Член 365
 Сътрудничеството обхваща, inter alia, следните цели:
 а)
 разработване на цялостна стратегия за околната среда, която включва планирани институционални реформи (с график за изпълнение), за да се гарантира прилагането и изпълнението на законодателството за околната среда; разделение на компетентността в администрацията по околната среда на национално,